open-index/open-wikipedia-markdown huggingface dataset:
Felix Arkarazo

**Felix Arkarazo Izarzelaia** (1958ko irailaren 6a, Durango, Bizkaia) euskal aktore eta bikoizlea da.Vegeta da eta San Mames futbol zelaiko esataria.

## Biografia 
Durangoko Jesuitetan lehen ikasketak egin ondoren Deustuko Unibertsitatean Euskal Filologian lizentziatu zen. Lanbide-heziketako irakasle hasi zen lanean, baina egun batzuk igaro ondoren, lan hura bertan behera utzi eta itzulpengintza eta interpretazio munduan sartu zen. *Ikuska* sailean kolaborazio lanak egin zituen eta gerora, *Betirako sua* (1984) filmean paper txiki batekin egin zuen debuta. 1986. urtean Jose Julian Bakedanok paper printzipal bat eskaini zion *Oraingoz izen gabe* filmean.Harrezkero hainbat lan egin ditu.

## Filmografia hautatua 
* *Aitaren etxea* (2015)
* *Santuario* (2015)
* *Zorion perfektua* (2009)
* *Ahots ona* (2006)
* *Goenkale* (1996-2015)
* *Viento de cólera* (1988)
* *A Time of Destiny* (1988)
* *Oraingoz izen gabe* (1986)
* *Betirako sua* (1984)
* *Bizkaiko Golkoa* (1985)

## Aintzatespenak 
* 2011ko Durangoko Jaietan pregoilaria eta txupinlaria izan zen Durangoko Orfeoiaren izenean.

## Erreferentziak 
## Kanpo estekak 
* Elkarrizketa:Bikoizle lana. 1. zatia  Youtube

* Elkarrizketa: Bikoizle lana. 2. zatia Youtube.
Polònia

**Polònia** Kataluniako TV3 telebista katean emititzen den umore saio bat da. 2006 urtean emititzen hasi zen. Saioaren zuzendaria Toni Soler da. Saio honetan Katalunia nahiz Espainiako politika munduko pertsonak eta politikariak umorezko ikuspuntu batetik imitatzen dituzte. Saioak 2007ko Onda Saria irabazi zuen. TV3 katean ikusle gehien dituzten saioen artean sailkatuta dago.

Saio honi Crackòvia izeneko saio batek jarraitu dio. Honetan kirol mundua eta kirolariak dira umorezko ikuspuntu batetik imitatzen dituztenak.

Saioaren izena *poloniarrak*, katalanei erreferentzia egiteko erabilitako termino esanguratsua eta hitzezkoa, hitzean oinarrituta dago..

2019ko urtarrilaren 18an 14 sasoi eta 500 programa darama; 500 programak ospatzeko abesti bat argitaratu zuten.

## Aktoreak 
## Erreferentziak 
## Ikus, gainera 
* Crackòvia
* Vaya semanita
* Umore

## Kanpo estekak 
* *Polònia* saioaren webgunea 
* 500 programak ospatzeko abestia
Ardatz (Eguesibar)

thumb|Ardatz 20-9-14
**Ardatz** edo (Itzagaondoko Ardatzetik bereizi behar denean) **Ardatz Eguesibar** Eguesibarko kontzejua da. 2007ko urtarrilaren 1eko erroldan, 90 biztanle zituen.

## Inguru naturala eta kokalekua 
Ardatz, Iruñerriko gune metropolitarraren ekialdean dago, Eguesibargo hiriburutik hegoaldera. Ipar-mendebaldean Gorraizekin, iparraldean Eguesekin, ekialdean Azparekin eta mendebaldean Sarrigurenekin egiten du muga.

## Historia 
XIII. mendeko dokumentuek ez dute argi uzten Ardatz Eguesibar edo Aranguren ibarko herria zen. Nahiz eta jaurerria izan zen, herritar kapare asko zituen. XIX. mendearen erdialdera arte herria Eguesibarrak izendaturiko diputatuak eta herritarrek artean aukeratutako erregidoreak zuzentzen zuten.

XIX. mendearen amaieratik biztanleria asko jaitsi da.

## Demografia eta biztanleria 
## Ondarea 
* San Vicente eliza: XIII. mendean eraiki zen. Parrokiak nabe bakarra eta aurrealde laua dauka. Alboetako kaperak eliza eraikitzearekin batera egin ziren baina gaur egungo egitura gehiena ondorengo birmoldaketen ondorioa da. Bi erretaula ditu, bata nagusia, San Vicenteren omenezkoa eta bestea elizaren albo batean kokatua Santa Katalinari eskainia.

## Jaiak eta ospakizunak 
Ardanazko herriko jaiak irailaren 8an ospatzen dira San Vicenteren omenez.

## Erreferentziak 
## Ikus, gainera 
* Eguesibar

## Kanpo estekak 
* Ardanazko San Vicente errepidearen ikuspegia Google Street View-n.
Margarita Foixkoa

**Margarita Foixkoa** (?, 1453 – Nantes, 1486ko maiatzaren 15a) Nafarroako Erresumako infanta izan zen. Aita Gaston IV.a Foixkoa, ama Leonor I.a Nafarroakoa eta anai nagusia Gaston Vianako printzea izan zituen.

## Biografia 
1471ko ekainaren 27an Clissonen Bretainiako dukea zen Frantzisko ezkondu eta bi alaba izan zituzten:

* Ana (1477-1514), Bretainiako dukesa (1488-1514) eta Frantziako erregina (1491-1498 eta 1499-1514) Karlos VIII.a eta Luis XII.a ezkondu zituelako.
* Elisabet (1478-1490)

## Erreferentziak 
## Kanpo estekak
Muruzabal (argipena)

**Muruzabal** zenbait lekuren izena da:

* Muruzabal: Izarbeibarko udalerria.
* Muruzabal Andion: Mendigorriko auzoa.
Munia Semenoitz

**Munia Semenoitz** (?, ? – ?, 913ko azaroaren 25 baino lehen) Asturietako erregina ezkontidea izan zen.

## Biografia 
Bere jaiotzari buruzko datuak ezezagunak dira. Enrique Flórez espainiar historialariaren esanetan, Antso II.a Nafarroakoaren eta Tota Aznarren alaba izan zen. Historialari modernoek, baina, ez dute teoria hori onartzen, Totak Antso I.a Gartzeitz ezkondu zuelako. Edonola ere, Antso I.a ere ezin zuen aita izan, Rodako kodexan ageri ez delako. Gehienen ustez, Muniak aita Semeno Gartzeitz Iruñeko erregeordea eta ama Antsa Aznarez izan zituen.

910ean Fruela II.a Asturietakoa ezkondu eta hiru seme-alaba izan zituzten:
* Alfontso, ondorengoa.
* Ramiro.
* Ordoño.

## Erreferentziak 
## Kanpo estekak
Zuria Nafarroakoa (1226-1283)

**Zuria Nafarroakoa** (?, 1226 – Napoli, 1283ko abuztuaren 12a) Nafarroako Erresumako infanta izan zen. Aita Tibalt I.a Nafarroakoa eta ama bere bigarren emaztea zen Ines Beaujeukoa izan zituen.

## Biografia 
Zuriak Oto III.a Borgoinakoari ezkon-hitza eman arren, hitzarmena hautsi zuten.

1236an Bretainiako dukea zen Joan I.a Bretainiakoa ezkondu eta seme-alaba asko izan zituzten:

* Joan (1239–1305), aitaren oinordekoa;
* Petri (1241–1268), Hedeko jauna;
* Alizia (1243–1288), Joan I.a Châtillongoa Saint-Poleko kondea ezkondu zuena;
* Tibalt (1245–1246);
* Tibalt (1247–† gaztea);
* Leonor (1248–† gaztea);
* Nikolas (1249–1261);
* Roberto (1251–1259).

## Erreferentziak 
## Kanpo estekak
Aktina

thumb|Aktina G

**Aktina** zelula muskularretan dagoen proteina da, miosinarekin batera gihar-uzkurdura eragiten duena.

Horretaz gain, zelula guztien zitoeskeletoaren mikrofiruetako osagai nagusia da. Mikrofiruak aktinaren harizpiak dira, zelularen barne-mugikortasunarekin zer ikusi handia dutenak.

Bi aktina mota daude: G eta F. Azken honek polimeroak eratzen ditu, mikrofiruetan -hain zuzen ere- egoten direnak.

Gihar-uzkurdura aktinaren harizpiak mugitu eta miosinaren harizpien artean kokatzen direnean gertatzen da. Prozesu hau burutzeko ATPa hidrolizatu behar da, energia askatuz. Aktinak eta miosinak, biek ala biek, jarduera ATPasikoa dute, hots, ATP hidrolizatzeko gaitasuna. Gihar-uzkurduraren prozesuan magnesio eta kaltzio ioiek ere parte hartzen dute.

Zelula muskularretan aktina proteina guztien %25 inguruko proportzioan dago. Gainontzeko zeluletan, batez beste, %10eko proportzioan besterik ez.

## Ikus, gainera 
* Gihar-uzkurdura

## Kanpo estekak
Paparazzi (abestia)

**Paparazzi** Lady Gaga abeslari estatubatuarraren abesti bat da. Lady Gaga eta Rob Fusari sortua, 2009. urtearen uztailaren argitaratu zen munduan zehar, The Fame albumeko bosgarren eta azken abesti bezala.

## Kanpo estekak 
* Paparazzi (Official Video) Youtube
Ehungailu

**Ehungailua**, baita ere **ehundegi**,  oihal edo ehunak sortzeko makina da. Ehungailuen helburu nagusia luzeran kokatutako hariak (irazkia) tenkatuta mantentzea da, horrela zeharka kokatzen diren hariak (bilbea) errazago tartekatu ahal izateko. Ehungailuaren itxura eta mekanika desberdina izan daiteke modelo batetik bestera, baina oinarrizko funtzioa bera da.

## Erreferentziak 
## Kanpo estekak
Ehun (materiala)

[thumb|Ehunen azoka [Karatxi|Karachin, Pakistan.]]
thumb|Ehun leun bat nola erortzen den erakusten duen animazioa
**Ehuna**, **oihala** (bereziki artilezkoa, sarria eta ile-laburra) edo **tela** zuntz natural edo artifizialez osatutako material zalua da. Zuntzak hari forman erabiltzen dira ehunak eratzeko, eta hainbat materialez egin daitezke: artilea, kotoia, lihoa edo albainu luzeak era ditzakeen beste edozein material. Ehunak sortzeko teknikak ere mota askotakoak dira: bilbatzea, puntua egitea, jostea, zuntzak presio bidez lotzea (feltroa), etab.

## Erreferentziak 
## Ikus, gainera 
* Margo-oihal

## Kanpo estekak
Erresuma Batuko Artxibategi Nazionala

**Erresuma Batuko Artxibategi Nazionala** (ingelesez *The National Archives* edo *TNA*) Erresuma Batuko gobernuaren departamentua eta Estatuko Justizia Idazkaritzaren aginte agentzia bat da. *"Erresuma Batuko gobernuaren artxibategia da, 1000 urteko historiaren gordailua ere bada"*.

Ingalaterra, Eskozia eta Ipar Irlandako artxibategi nazionala da, aldiz, Eskozian berezko Ezkoziako Artxibategi Nazionala bat badago.

## Ikus gainera 
* Domesday liburua

## Erreferentziak 
## Kanpo estekak 
* Erresuma Batuko Artxibategi Nazionalaren webgunea
Moraine aintzira

**Moraine aintzira** edo **Moraine lakua** (ingelesez *Moraine Lake*) Kanadako Alberta probintziako Lake Louise herrian dagoen aintzira bat da. Banff Parke Nazionalaren barnean dago, Valley of the Ten Peaks haranean eta 1.884 metroko garaieran.

## Kanpo estekak
Eden Park

**Eden Park** Zeelanda Berriko Auckland hirian dagoen errugbi estadio bat da. 1900. urtean eraiki zen eta 50.000 eserleku ditu (60.000 aldi batetarako eserlekuak gehituz).

## Kanpo estekak 
* Eden Park estadioko webgune ofiziala
Murieta (argipena)

**Murieta** hitzak adiera batzuk ditu.

## Toponimoak 
* Murieta: Nafarroako udalerria.
* Rancho Murieta: Kaliforniako herria.

## Deitura 
* Joaquín Murieta edo Murrieta (1829 - 1853), *El Doradoko Robin Hood*.
* Elisa Sainz de Murieta (1977 -), EAko kidea.
Softwarearen metrika

Softwarearen ingeniaritzaren eremuan ** metrika** bat eskuarki konparaketak egiteko edo garapenaren proiektuen plangintzarako tamaina edo softwarearen edo informazioaren sistema baten beste ezaugarri bat estimatzeko edo ezagutzeko asmoz erabiltzen den edozein neurri edo neurri zuzenduen multzoa da . Sarritan aipatutako adibidea puntu-funtzioaren metrika da.

### Segurtasunaren metrika 
Informazioaren segurtasunaren arloan ere metrikak erabiltzen dira. ISO/IEC 27000 estandarren familiaren barruan, ISO/IEC 27004:2009k neurtzen du informazioaren segurtasuna kudeatzeko sistemen eraginkortasuna.

## Kanpo estekak 
* Softwarearen Metriken Espainiako Elkartea
* NESMA (Nederlandse Software Metrieken Associatie - Netherlands Software Metrics Users Association)
* COSMIC(Common Software Measurement International Consortium)
* MARK II (United Kingdom Software Metrics Association)
Beraskita Santxitz

**Beraskita Santxitz** edo **Beraskita Iruñekoa** —— (?, 917 inguru – ?, ?) Iruñeko Erresumako infanta izan zen.

## Biografia 
Aita Antso I.a Gartzeitz Iruñeko erregea eta ama Tota Aznaritz izan zituen. Gartzia II.a Santxitzen arreba izan zen. Rodako kodexaren arabera hirutan ezkondu zen:

* 923an Arabako konde Munio Beilaitzekin. Hau 926an hil zenean, Beraskitak bederatzi urte besterik ez zituen.
* 930ean, Bernardo Ribagortzako kondearen seme Garindorekin, baina ez zuten seme-alabarik izan.
* Gero Naiarako jaun Orti Garindoitzekin. Batzuen ustez, hau Garindo II.a Aznaritz eta Antsa Gartzia Iruñekoaren semea zen.

Beste iturri batzuen arabera Bizkaiko jaun Munso edo Nunso Lopitzekin ezkondu zen, eta bi seme izan zituen: Eneko eta Lopitz.

## Oharrak 
## Erreferentziak 
## Kanpo estekak
Waikato Stadium

**Waikato Stadium** Zeelanda Berriko Hamilton hirian dagoen errugbi estadio bat da. 2002. urtean inauguratu zuten eta 25.800 eserleku ditu.

## Kanpo estekak 
* Waikato Stadium estadioaren webgune ofiziala
Pablo Hervías

**Pablo Hervías Ruiz** (Logroño, Errioxa, 1993ko martxoaren 8a-) Realaren harrobian hazi eta gaur egun Eibartik pasa ondoren Valladolid taldean jokatzen duen futbolari espainiarra da. Eskuin hegalean jokatzen du.

## Biografia 
2011 arte errealaren gazte mailetan ibili zen. Azkenik 2011-2012 denboraldian Sansen jokatzen hasi zen. 2014an errealeko lehenengo taldean debuta egin zuen. 2015eko maiatzean Osasunara utzi zuten denboraldi amaiera arte. Denboraldia bukatu ondoren 2018 arte berritu zuen errealak. Aukera gabe, Osasuna, Oviedo eta Elx taldeetara utzita joan zen, eta azkenean Eibarrek fitxatu zuen. Hor ere aukerarik ez zuenez, 2019ko udan, Valladolidek fitxatu zuen, milioi batengatik. 2024ko udan Amorebietak fitxatu zuen Lehen Federazioan jokatzeko. Denboraldi pattal baten ondoren talde zornotzarrak maila galdu zuen eta ez zuen kontraturik berritu.

## Kirol Ibilbidea 
*2025eko ekainaren 5ean eguneratua. Datu ofizialak.*

## Erreferentziak 
## Kanpo estekak 
* Profila errealaren webgunean
Ikaskuntzarako ingurune birtual

**Ikaskuntzarako ingurune birtualak** Ikaskuntzarako ingurune birtuala atzipen murriztuko espazio bat da, bertara sartzen diren pertsonek jakite eta trebaketa prozesuak garatzeko sortua eta diseinatua sistema telematikoen bidez.

### Ikasgela birtuala 
Ikaskuntzarako inguruneko ikasgela birtuala, ordenagailu bidez eta plataforma edo software baten laguntzaz, jarduerak sailkatzea errazten duena, aldi berean hezkuntza on bat jasotzeko beharrezkoak diren ohiko ikaskuntza eta irakaskuntza jarduerak garatzea bermatuz. Turoff-ek (1995) adierazten duen bezala “gela birtuala ordenagailu bidezko komunikazio sisteman txertatutako ikaskuntza eta irakaskuntza metodo bat da. Ingurune horren bitartez, ikasleak irakaskuntza presentzialeko prozesuan ohikoak diren jarduerak atzitu eta garatu ditzake, hala nola hitz egin, dokumentuak irakurri, ariketak egin, irakasleari galderak egin, taldekako lanak burutu, eta abar, guzti hau era simulatuan, irakasle eta ikasleen arteko interakzio fisikorik gabe.
Izateagatik merkatuan gaur egun existitzen dira gela birtualak simulatuz urrutiko ikastaroak sortzeko gaitasuna baimentzen duten aplikazio ugari, adibidez, WebCT, Catedr@, eCollege, Moodle, Dokeos, Claroline, Manhattan Virtual Classroom, Learning Space, e-ducativa, eta abar.

### Campus birtuala 
Campus birtual bat sare telematikoen bidez unibertsitate batek eskainitako hezkuntzaren antolaketarako espazioa da.

### Ikaskuntzarako Ingurune Birtualen Adibideak 
Play Learning trebakuntza sistema bat da, 2008an IFOk (Instituto De Formación Online) garatua, e-learning-aren erosotasuna eta efikazia bideo-jokoen karaktere ludikoarekin konbinatzen dituena, erabiltzailearentzat ikasketa prozesua atsegin eta eraginkorragoa egiteko helburuarekin. Metodologia honekin, erabiltzailea ikasketetan aurreratzen doa bideo-joko modular baten itxuran, ikasgaiak jokoaren faseak balira bezala. Lehia bakoitzean, erabiltzaileak trebezia bakoitzean puntuak irabaztea ahalbidetzen duten erronka desberdinak gainditu behar ditu eta coach birtualak edo tutore birtualak markatutako erronkak gainditu. Metodologikoki sistemak beste forma batera ezinezkoak izango liratekeen inguruneak simulatzea baimentzen du, bai lokalizazio aldetik (zentral nuklear bat, adibidez) bai egoera aldetik (adibidez, portaera gatazkatsuak eta trebetasunen bitarteko berauen konponbidea)
Virtual Classroom CAE-k ( Computer Aided Elearning) garatutako tresna bat da, bideokonferentzia sistema bat eta urrutiko ikaskuntzarako tutore eta ikaslearen arteko komunikazio perfektua baimentzen duten tresnak konbinatzen dituena.

## Kanpo-estekak 
# Hezkuntza-software motak
# By Rewards Punished ( Ingelesez).
# Irakurketa eta idazketarako software askea
# IP Learning e-ducativa

## Kanpo estekak
Arroketako Ama Birjina

***Arroketako Ama Birjina*** (italieraz, *Vergine dell Rocce*) Leonardo da Vincik egindako bi margolan berdintsuei ematen zaien izena da. Bata Parisen dago, Louvre museoan, eta bestea Londresen, National Galleryn.

## Pariskoa 
Louvrekoa 1483-1486 inguruan margotu zuen Leonardok, edo lehenago agian, Milanen zegoela egindako lehen margolan handia. Bestea baino 8&nbsp;cm altuagoa da.

Leonardoren “sfumato” deritzon teknikaren adibide ezin hobea da bertsio hau. Arrakasta izan zuen berehala margolan honek, eta konta ezin ahala kopiatu zen.

## Londreskoa 
Oro har, onartzen da bertsio hau 1492-1508 bitartean margotu zela. Estiloa helduagoa da, eta agian, beste artista batzuen laguntzarekin egin zuen Leonardok. 2005ean, izpi infragorriei esker, ikusi zen beste irudi bat dagoela horren azpian: emakume bat, belauniko, esku batean haur bat daukala. Agian, Jesus Haurraren adorazioa margotzea izan zitekeen lehendabiziko helburua.

## Kanpo estekak
Rotorua

**Rotorua** (maorieraz *Te Rotorua-nui-a-Kahumatamomoe*) Zeelanda Berriko iparraldean dagoen Bay of Plenty eskualdeko hiri bat da. 2010ean 68.600 zituen.

Rotorua leku turistiko garrantzitsua da, bertako hiritarrentzat zein nazioartekoentzat. Jarduera geotermikoagatik eta geiserrengatik da ezaguna. Bertan dauden terma ugariek, Rotoruako galdaratik sortuak, erakarpen handia dute. 

Biztanleria nagusiko maori etniakoa da, eta hiri elebiduna izendatu zuten 2017an.

Waiarikiko Teknologia Institutuaren egoitza ere Rotoruan dago.

## Klima 

## Erreferentziak 
## Kanpo estekak 
* Rotoruako Udal webgunea
Zabalegi (argipena)

**Zabalegi** hitzak adiera batzuk ditu.

* Zabalegi, Noain Elortzibarreko herria;
* Zabalegi, Aralarreko mendia;
* Zabalegi, Donostiako nekazaritza-ikastegi bat;
* Zabalegi, euskal abizena, honako pertsonaia hauek dutena:
** Luis Zabalegui Rodríguez, psikologoa eta Universidad Pontificia de Comillaseko irakaslea.
Paronimo

**Paronimoak** antzera ahoskatu baina esanahi ezberdina duten hitzak dira. Adibidez, *altzairu*-*altzari* eta *naiz*-*nahiz* hitz bikoteak paronimoak dira.

## Kanpo estekak
Aines Beaujeukoa

**Aines Beaujeukoa** (?, 1200 – 1231ko uztailaren 11) Frantziako Erresumako noblea izan zen. Aita Guichard IV.a Beaujeukoa eta ama Sibila Flandriakoa izan zituen.

## Biografia 
1221ean Xanpainako kondea zen Tibalt ezkondu zuen. Alaba bakarra izan zuten, Zuria izenekoa.

Batzuen ustez, Aines izeneko beste alaba ere izan zuten. 1231n hil zen eta hiru urte geroago Tibalt Nafarroako errege bihurtu zen.

## Erreferentziak 
## Kanpo estekak
Andy Whitfield

**Andy Whitfield** (1971ko urriaren 17a, Amlwch, Anglesey &ndash; 2011ko irailaren 11, Sydney, Hegoaldeko Gales Berria) telebista eta zinemako gales aktore eta modelo bat izan zen. Nagusiki *Spartacus: Blood and Sand* telesailan Espartakoren papera antzezteagatik ezaguna da.

## Filmografia 
## Kanpo estekak 
* Andy Whitfield aktorearen IMDBko fitxa ikusgai
Roronoa Zoro

**Roronoa Zoro** (japonieraz ロロノア・ゾロ), One Piece anime eta mangako pertsonaia bat da. Monkey D. Luffyk zuzendutako Lasto txapelen piratak izeneko taldeko ezpataria da. Luffyrekin batu zen lehena izan zen, Luffyk berak salbatu ondoren. Ekialdeko Itsasoan du jatorria, eta entrenatu zuen dojoa Shimotsuki izeneko herri batean dago.

Bere buruagatik 160 milioi dobloiko ordainsaria ematen dute, bere tripulazioko kideen artean bigarren kopururik altuena dena. Gaur egun, Hamaika Supernobak deituriko hamaika piratetako bat da, 100 milioi dobloi baino gehiagoko ordainsaria dutenak. Bere ametsa munduko ezpataririk hoberena bihurtzea da.

## Itxura 
Zorok, normalean, alkandora zuri bat, praka beltzak, kolore bereko botak eta haramaki (faja) bat erabiltzen ditu, azken hau samuraien armajantzi tradizionalekoa, berea jatorrizko diseinuzkoa ez den arren, bere ezpatak eusteko baino ez baitu erabiltzen. Beragatik ematen duten ordainsaria, gaur egun, 160 milioi dobloikoa da.

Zapi beltz bat erabiltzen du, bere ezkerreko besoan lotuta erabiltzen duena, eta, borrokatzen duenean, bere buruan lotzen du, askoz itxura deabruzkoagoa hartuz. Luffyk bezala, bere arropa aldatzen du halakorik eskatzen duen egoera edo tokiren batean. Tripulazioko laugarren altuena da, 1,78 metroko altuerarekin. Begirada oso serioa du, eta bere ezkerreko belarrian urrezko hiru belarritako daramatza. Bere ilea berde kolorekoa da, horren ondorioz Sanjik noizbait "Marimo" deitu duelarik (alga biribil eta berde bat). Azken honek zenbait egoera oso dibertigarri eragin ditu, non Zoro bera ere erratu den. Paparrean, Mihawkek bere aurka borrokatu zuenean egin zion orban bat du. Hanketan ere badu orban bana Lord 3k Lorategi Txikiko sagan Nami Vivi eta Zoro harrapatu zituenekoa.

Bi urteko igaroeraren ondoren, Zorok orban berri bat du, bere ezkerreko begia zeharkatzen duena (bere lehen agerpenean, 598. atalaren azalean, orbana, oker, eskuineko begian jarri zen arren), eta 599. atalean bere begia Mihawkekin egin zuen entrenamenduan galdu zuela aditzera eman zen, alabaina, 600. atalaren azalean, bere ezker begia irekia du. Bere lepoa askoz sendo eta gihartsuagoa agertzen da. Zorok orain beroki luzea darama, irekia, berde ilun kolorekoa, bere gerrian faja gorri batekin itxia, non bere ezpatak gordetzen dituen, eta bere zapi beltza ezkerreko mahukaren inguruan lotua dago. Berak ez du alkandorarik azpian, eta bere haramaki berdea berokipean ikus daiteke. Gurutze bat ere badago eusten duen ezpatan. Litekeena da bere ezpata entrenamenduan zehar aldatu izana.

## Kanpo estekak
T. P. McKenna

**Thomas Patrick McKenna**, profesionalki **T. P. McKenna** izenez ezagunagoa (1929ko irailaren 7a, Mullagh, Cavaneko konderria &ndash; 2011ko otsailaren 13a, Londres) irlandar aktore bat izan zen.

## Filmografia 
## Kanpo estekak 
* T. P. McKenna aktorearen IMDBko fitxa ikusgai
Paparazzi

[291px|thumb|Paparazzik [Franz Beckenbaueri argazkiak ateratzen.]]

***Paparazzi*** pluralean edo ***paparazzo*** singularrean kuxkuxero edo sudurluze aritzen diren argazkilariak deitzeko erabiltzen duten italierazko hitza da.

Izena Federico Felliniren *La Dolce Vita* filmean agertzen den Paparazzo izeneko pertsonaiarengandik datorkie, eta Rimini aldean horrela diote eltxoei. Normalean *freelance* moduan lan egiten dute prentsa horiarentzat.

## Kanpo estekak
Ximena Santxitz

**Ximena Santxitz** edo **Ximena Iruñekoa** (?, 1012 – ?, 1062 eta gero) Iruñeko infanta eta Leongo erregina ezkontidea izan zen.

## Biografia 
Jaime Salazarrek Antso III.a Iruñeko erregea eta bere emaztea zen Munia Gaztelakoaren alaba zela dio.

1035eko otsailaren 17a baino lehen Bermudo III.a Leongoa ezkondu eta seme bakarra izan zuten: Alfontso, jaio eta berehala hil zena.

1037an Tamaróngo guduan nafarrek eta gaztelarrek Bermudo III.a menderatu eta akabatu zuten. Erresuma Semeraren neba zen Fernando I.a Leon eta Gaztelakoaren eskuetan geratu zen, eta Semera bertan bizi zen.

## Erreferentziak 
## Kanpo estekak
Raimundo Gartzeitz

**Raimundo Gartzeitz** edo **Raimundo Iruñekoa** (?, 1039 inguru – Zaragoza, 1079 inguru) Iruñeko infante eta Murillo eta Agoncilloko jauna izan zen.

## Biografia 
Gartzia IV.a Santxitz Iruñeko erregearen eta Estefania Foixkoaren semea, eta Antso IV.a Gartzeitzen anaia izan zen.

1076ko ekainaren 4an, Hermesinda arrebarekin elkar harturik, Antso anaia hil zuen,
Funesko Peñalengo amildegian erroizturik. Hilketaren ondorioz, Alfontso VI.a Gaztelakoak Errioxa okupatu zuen eta Antso Ramiritz Aragoiko kondea Iruñeko errege bihurtu zen.. Raimundok *fratrizida* ezizena hartu zuen.

1079an Zaragozara erbesteratu zen, Al-Muqtadirrek babestuta, eta bertan hil zen.

## Erreferentziak 
## Kanpo estekak
Hermesinda Gartzeitz

**Hermesinda Gartzeitz** edo **Ermesenda Gartzeitz** —— (?, ? – ?, 1110eko uztailaren 1a eta gero) Iruñeko infanta izan zen.

## Biografia 
Gartzia Santxitz Iruñeko erregearen eta haren emazte Estefania Foixkoaren alaba zen. Antso IV.a Gartzeitz erregea, berriz, neba zuen.

1076ko ekainaren 4an, Raimundo neba eta biek Antso erregea hil zuten, Funesko Peñalengo amildegitik behera botata. Hilketaren ondorioz, Alfontso VI.a Gaztelakoak Errioxa okupatu zuen eta Antso Ramiritz Aragoiko kondea Iruñeko errege bihurtu zen. Raimundok *fratrizida* ezizena hartu zuen.

Hermesindak Alfontsoren Gortean topatu zuen babesa, eta baita senarra ere; izan ere, urte hartan berean Iharnotzeko jaun Fortun Antsorekin ezkondu baitzen.

## Oharrak 
## Erreferentziak 
## Kanpo estekak
Sure Know Something

"**Sure Know Something**" Kiss hard rock talde amerikarraren abestia da, beraien 1979ko *Dynasty* albumean argitaratua. B-aldea "Dirty Livin'" abestiak osatzen du, *Dynasty* albumeko beste abesti bat, Peter Criss bateriajoleak idatzia eta abestua.

Paul Stanley abeslari/gitarjoleak eta Vini Poncia ekoizleak idatzia, "Sure Know Something" 47. postua lortu zuen AEBetako Billboard Hot 100 single zerrendan 1979an, eta munduko hainbat herrialdetan Top Ten zerrendetan sartu zen. Taldeak Australian Top Ten zerrendan (5. postua) sartzea lortzen zuen beste single bat izan zen.

Singlea promozionatzeko musika bideo bat grabatu zuten, John Goodhuek zuzenduta, non taldea beraien *Dynasty* garaiko eszenatokian agertzen den.

Taldeak "Sure Know Something" modu akustikoan jo zuten 1995eko *MTV Unplugged* kontzertuan eta Melbourne Symphony Ensemble orkestrarekin *Kiss Symphony: Alive IV* zuzeneko albumean.

## Zerrendak 
## Bertsioak 
Zenbait artistak "Sure Know Something" abestiaren bertsioa kaleratu dute. Adibidez:
* 1995ean, Bobby Bandierak abestiaren bertsioa kaleratu zuen *Dressed to Kill - An Independent Tribute to Kiss* tributu albumean.
* 2001ean, Demon Drive hard rock talde alemanak abestia bertsionatu zuen beraien bigarren albumean, Rock 'N' Roll Star.
* 2009an, Tim McPhate gitarjole/abeslariak abestiaren bertsio bat grabatu zuen *Succession - A 30th Anniversary Tribute to Dynasty* albumean.
* 2009an, Los Cafres reggae talde argentinarrak abestiaren bertsioa argitaratu zuen *Classic Lover Covers* albumean.

## Erreferentziak 
## Kanpo estekak
Marcoule

**Marcoule** () Gardeko departamentuan dauden Chusclan eta Codolet udalerrien artean dagoen eremu nuklearra da. Côtes-du-Rhôneko ardo eskualde turistikoan kokatuta dago.

1956tik aurrera Commissariat à l'Énergie Atomique (CEA) eta Areva NC enpresek kudeatzen dute. Bertan egin ziren plutonioarekin lehenengo esperimentu industrial eta militarrak. 1970ko hamarkadatik aurrera Phénix prototipoa garatu zen eta gaur egun eraikin nuklearrak desegiteko gune garrantzitsua da.

1995tik aurrera MELOX faktoriak uranio eta plutonio oxidoekin MOX sortzen du. MOX hau plutonioa erregai nuklearretik birziklatzeko erabiltzen da. Plutonio hau COGEMA La Haguetik dator.

*ATelier Alpha et Laboratoires pour ANalyses, Transuraniens et Études de retraitement* (ATALANTE) ere bertan dago, erregai nuklearren birprozesatzea egiten duen enpresa.

## Leherketa 
2011ko irailaren 12an leherketa bat egon zen eremuan, zabor erradiaktiboen biltegian egondako sute baten ondorioz. Pertsona bat hil zen eta lau zauritu egon ziren. Perimetroa ezarri zen egon daitekeen erradiaktibitatea filtratzea ekidin nahian.

## Erreferentziak 
## Kanpo estekak
Endemia

Epidemiologian, **endemia** biztanleria edo lurralde geografiko batean denbora asko irauten duen prozesu patologikoa da. Gehienetan, patologia infekziosoez hitz egiten ari gara. Gaixotasuna maila iraunkorrean mantentzen da denbora luzez, sasoiko gorabeherak barne.

Gaixotasun baten hedapen-mailari edo kaltetutako pertsonen kopuruari dagokionez, garrantziaren arabera, endemia, epidemia eta pandemia daude (azken hori kontinente bati baino gehiagori eragiten dionean).

Gaixotasun endemikoen adibide dira, besteak beste, malaria Amerikako, Asiako hego-ekialdeko eta Afrikako herrialde tropikal edo bero batzuetan, Chagasen gaixotasuna, dengea, sukar horia eta kukutxeztula.

## Erreferentziak 
## Kanpo estekak
DDT

**DDT** edo **1,1,1-trikloro-2,2-difeniletanoa** edo **klofenotanoa** konposatu organikoa da (ClC6H4)2CH(CCl3) formula duena, organokloratuen familiakoa. Alkano ordezkatu bat da. DDT purua solido kristalino kolorgea da. Ez da uretan disolbagarria, baina bai disolbatzaile organiko ohikoenetan eta gantzetan. 

DDTa herbizida gisa erabilera oso zabala izan du, malaria kontrolatzeko esate baterako. Toxikoa da eta poluitzaile organiko iraunkorren artean sailkatuta dago. Toxikotasun horren lehen aldarria Rachel Carson-ek egin zuen Udaberri isila liburu ospetsuan. Stockholmeko hitzarmenak DDTaren erabilera mugatu egiten du.

## Izaera kimikoa 
DDT komertziala estuki erlazionatutako hainbat konposaturen nahastea da, sintesi-prozesuaren ondorioz. DDTak bi isomero ditu ''p,p'*-DDT eta *o,p'*-DDT. Nahastean *p,p'-* isomeroa da nagusia (% 77), *o,p'*- isomeroa % 15 inguruko proportzioan egoten da eta gainerakoa bestelako ezpurutasunak izaten dira, hala nola, diklorodifenildikloroetilenoa eta diklorodifenildikloroetanoa.
ezkerrera|thumb|220x220px|*p,p'*-DDT
erdian|thumb|*o,p'-''DDTDDTa egituraz oso antzekoa da dikofolarenkin. Bi konposatuon arteko egitura-diferentzia bakarra da dikofolak C-1 karbonoan hidroxilo taldea duela hidrogenoaren ordez.

### Sintesia 
DDTa Friedel-Crafts erreakzio bati jarraituz prestatzen da. Kloral edo koral hidrato bi baliokide klorobentzenorekin erreakzionarazten da katalizatzaile azido batenpresentzian.

CCl3CHO + 2C6H5Cl ->[H+] (ClC6H4)2CH(CCl3)

## Erabilera 
DDTa intsektizida gisa erabili da nekazaritzan eta malaria eta tifusa kontrolatzeko. Giza zorriak akabatzeko ere usatu izan da. Estimatzen da 1940tik hona mundu osoan 1,8 milioi tona DDT produzitu direla.

Egun Stockholmeko Hitzarmenak B multzoan sailkatzen du. Hitzarmenak eritasun-bektoreak kontrolatzeko erabiltzea baimentzen du, malaria esaterako.

## Ingurugiro-inpaktua eta toxikotasuna 
DDTa lurzoruetan eta sedimentuetan erraz adsorbatzen den poluitzaile organiko iraunkorra da, eta hauek biltegi gisa eta epe luzerako kutsattze-iturri gisa jokatzen dute. Ingurumen-baldintzen arabera, lurzoruan 22 egunetik 30 urtera bitartean iraun dezake. DDTa galtzeko eta degradatzeko moldeak hauek dira: urak eramatea, lurrunketa, fotolisia eta biodegradazio aerobikoa eta anaerobikoa.

DDTa lipodisolbagarria da eta bizidunengan elikagai-karearen bidez metatu egiten da, kantitate gero eta handiagoetan kate trofikoan gora joan ahala. DDTa toxikoa da organismo bizien gama zabal batentzat, karramarroak, dafnidoak, itsas izkirak eta arrain-espezie asko barne.

### Giza toxikotasuna 
DDTa disruptore endokrinoa da. Seguruenik giza kartzionogenoa da, nahiz eta azterketa gehienek adierazten duten ez dela genotoxikoa.

## Erreferentziak
Herzegovina

**Herzegovina** (bosniera, kroaziera eta serbieraz: *Hercegovina*; serbieraz zirilikoz: Херцеговина) Bosnia-Herzegovinako hegoaldeko lurraldea da. Nahiz eta Bosniarekin muga ofizialik ez dagoen, orokorrean onarturik dago mugak hauek dituela: Kroazia mendebaldean, Montenegro hegoaldean, Neretva kantoiaren muga ekialdean eta Gornji Vakuf-Uskoplje-koa iparraldean. Lurraldearen hedadura, 11.419&nbsp;km2 edo estatuaren %22-tik, 12.276&nbsp;km2-raino doa, Bosnia-Herzegovina osoaren %24a.

Herzegovina izenak "dukearen lurra" esan nahi du, Stjepan Vukčić Kosačaren Erdi Aroko dukerriari egiten diolarik erreferentzia, "Serbiako Sava Santuaren Herzeg" titulua eraman zuena. *Herzeg* izena, alemanezko *Herzog* titulutik da eratorria.

## Erreferentziak 
## Kanpo estekak
New Plymouth

**New Plymouth** (maorieraz *Ngāmotu*) Zeelanda Berriko Taranaki eskualdean dagoen hiri bat da. 2010. urtean 68.901 biztanle zituen.

## Klima 

## Erreferentziak 
## Kanpo estekak 
* New Plymoutheko Udal webgunea
Yarrow Stadium

**Yarrow Stadium** Zeelanda Berriko New Plymouth hiriburuan dagoen errugbi estadio bat da. 2002. urtean eraiki zen eta 30.000 eserleku ditu.

## Kanpo estekak
Trafalgar Park

**Trafalgar Park** Zeelanda Berriko Nelson hirian dagoen errugbi estadio bat da. 2008. urtean eraiki zen eta 20.080 eserleku ditu.

## Kanpo estekak
Sam Peckinpah

**David Samuel Peckinpah** (1925eko otsailaren 21a, Fresno, Kalifornia &ndash; 1984ko abenduaren 28a, Inglewood, Kalifornia) estatubatuar zinema zuzendari eta zinema, antzerki eta telebistako gidoigile bat izan zen.

Bere filmetako bortizkeriak garai hartako gizartean sortu ohi zuen eztabaidarengatik bereziki ezaguna da (zinemagile eta kritikari kontserbadoreek bere filmei muzin egiten zieten, Peckinpahkek bortizkeria honen apologia eta banalizazioa egiten zuela uste baitzuten, halere gainontzeko zinemagile eta kritikari aurrerakoiagoek bere estiloa goraipatu egin ohi zuten, azken hauen ustetan garaiko kanon klasikoen aurrean zuzendariak bere filmetan erabilitako bortizkeria estilo berritzaile eta alternatibo baten bila burututako bilaketa bat zela uste baizuten), 1960 eta 1970eko hamarkadetan Hollywoodeko industria berpiztu zuten zuzendarien taldeko kidea zen.

Zinemagintzari burututako bere gehikuntzen artean Mendebalde Urruneko zinemaren bermoldaket dago, horretan western klasikoa eremu ilun eta oldarkorragoetara eraman zuen. Kritikak bere zinemaren lirismoa nabarmendu ohi du, bai eta bere pertsonaiei eman zien psikologia sakontasuna ere.

## Filmografia 
## Kanpo estekak 
* Sam Peckinpah zuzendariaren IMDBko fitxa ikusgai
And did those feet in ancient time

***And did those feet in ancient time*** (euskaraz *Eta aintzin aroan oin horiek*) William Blake ingeles olerkariak bere *Milton a Poem* idazlaneko hitzaurrean erabilitako hitzetan oinarritzen den ereserki edo abesti bat da. 1916an Sir Hubert Parry idazle eta konposatzaileak musika moldatu zion. Gaur egun ereserkia hau askoz ere ezagunagoa da **Jerusalem** izenburuaz. Ingalaterran ereserki hau agitz ezaguna da.

## Gaia 
Olerki edo ereserkiaren gaia kondaira batean oinarritzen da. Honen arabera, Nazareteko Jesus gaztea eta bere osaba Jose Arimateakoa gaur egun Ingalaterra den lurraldera etorri eta Glastonbury bisitatu omen zuten. Kondaira honek Apokalipsiarekin lotura du (3:12 eta 21:2 pasarteak), bertan Jesusek Jerusalem Berria ezartzen duelarik. Kristau Elizan, eta bereziki Ingalaterrako Elizan, Jerusalem izendapena Zeruaren metafora bat da, bake eta maitasun unibertsalaren eremua.

## Kirola 
Ingalaterrako errugbi selekzioaren partidu ugaritan maiz entzun ohi da, erlijio ereserkia izateaz gain, Ingalaterran nortasun eta kirol ereserkia ere bai baita.

## Zinema 
1981eko *Chariots of Fire* filmaren amaieran elizan Harold Abrahams atletaren hiletaren pasartean ereserki hau entzuten da.

Filmaren "Suzko Gurdiak" izenburua bera ere ereserkia honen hirugarren bertsoaren amaieran aipatzen da: *"Bring me my Chariot of fire!"*, ("Ekar diezaidazu nire suzko Gurdia!"). Hortik, filma honen amaieran ereserkia hau entzun ahal izatea.

## Hitzak 
240px|eskuinera|thumb|*Jerusalem* ereserkiaren hitzak.

## Kanpo estekak 
* *Jerusalem* ereserkia entzungai eta bere hitzak irakurgai.Youtube.com 
* *Jerusalem* ereserkia Ingalaterrako Errege Ezkontzan entzungai.Youtube.com 
* *Chariots of Fire* filmaren amaierako pasartea ikusgai, *Jerusalem* ereserkia entzungai dela. Youtube.com 
* *Jerusalem* ereserkia Ingalaterrako errugbi selekzioaren partida baten atarian entzungai.Youtube.com
Peter Vaughan

**Peter Vaughan**, jaiotze izenez **Peter Olm** (1923ko apirilaren 4a, Wem, Shropshire &ndash; 2016ko abenduaren 6a, Mannings Heath, Mendebaldeko Sussex) zinema eta telebistako ingeles aktore bat izan zen.

## Filmografia 
## Kanpo estekak 
* Peter Vaughan aktorearen IMDBko fitxa ikusgai
Pertsona (argipena)

**Pertsona** munduan eta gizartean eragin eta ahalmena duen gizaki indibiduala da. Testuinguruaren arabera, *pertsona* kontzeptua aldatu egiten da:

* zuzenbidean, pertsona fisikoa, eskubideak izan eta betebeharrak hartzeko gai den gizaki bat;
* zuzenbidean, pertsona juridikoa, eskubideak izan eta betebeharrak hartzeko gai den pertsona-talde edo erakunde bat.

## Kanpo estekak
Pertsona

**Pertsona** bat zenbait gaitasun edo ezaugarri dituen izakia da, hala nola arrazoimena, moraltasuna, kontzientzia edo autokontzientzia, eta kulturalki ezarritako gizarte-harreman mota baten parte izatea, hala nola ahaidetasuna, ondasunen jabetza edo lege-erantzukizuna. Pertsona izaera definitzen duten ezaugarriak eta, ondorioz, pertsona bat pertsona gisa kontatzea eragiten dutenak oso ezberdinak dira kulturen eta testuinguruen artean.

Nortasunaren auziaz gain, hasteko izaki bat pertsona gisa kontarazten duenaz gain, badira identitate pertsonalari eta niari buruzko beste kontu batzuk ere: bai pertsona jakin bat pertsona jakin hori izatea eragiten duenari buruz, beste pertsona baten ordez, bai pertsona bat une jakin batean izan zen edo izango den pertsona bera izatea eragiten duenari buruz, tarteko edozein aldaketa gorabehera.

Zuzenbidean pertsona fisiko eta pertsona juridiko terminoak ere erabiltzen dira ardurak definitzeko.

## Erreferentziak
Norðoyar eskualdea

**Norðoyar eskualdea eta barrutia** (faroeeraz *Norðoyar sýsla og valdømi*) batzuetan **Norðoyggjar** ere esaten zaiona Faroetako ipar-ekialdeko sei uhartek osatzen duten eskualde eta barrutia da. Borðoy uhartean dagoen Klaksvík da hiriburua.

Eskualdeak 241&nbsp;km² ditu eta guztira 6.000 biztanle inguru, hauetatik 4.681 hiriburuan.

## Uharteak 
* Kalsoy
* Kunoy
* Borðoy
* Viðoy
* Svínoy
* Fugloy

## Herriak 
* Klaksvík (4.591 biztanle)
* Viðareiði (342)
* Hvannasund (270)
* Kunoy (134)
* Húsar (55)
* Fugloy (44)

## Iruditegia 

Irudi:Faroe Islands, Borðoy, Klaksvík (3).jpg|Klaksvík.
Irudi:Faroe Islands, Borðoy, Klaksvík (6).jpg|Klaksvík.
Irudi:Faroe Islands, Borđoy, Klaksvík, Háfjall (647 m) and Hálgafelli (503 m) seen from Hálsur.jpg|Borðoy uharteko mendiak.
Irudi:Church of Viðareiði, Faroe Islands.JPG|Viðareiði.

## Kanpo estekak
Wellington Regional Stadium

**Wellington Regional Stadium** (Komertzialki **Sky Stadium** izenez ezagutzen dena eskubideen bidez) Zeelanda Berriko Wellington hiriburuan dagoen errugbi estadio bat da. 2000. urtean inauguratu zuten eta 36.000 eserleku ditu.

## Kanpo estekak 
* Wellington Regional Stadium webgune ofiziala
Streymoy

**Stremoy eskualdea eta barrutia** (faroeeraz *Stremoyar sýsla og valdømi*) Faroetako uharte handiena da. Stremoy uharteak (Tórshavn hiriburua bertan dago) eta hegoaldeko hiru uharte txikik (Koltur, Hestur eta Nólsoy) osatzen dute.

## Geografia 
Eskualdeak 373&nbsp;km² ditu eta guztira 22,400 biztanle ditu. Uhartea luzaxka da eta hego-ekialdean bi fiordo sakon ditu, Kollafjørður eta Kaldbaksfjørður. Menditsua da eta mendebaldean 500 metroko altuerara iristen diren labarrak ditu. Mendi garaiena Kopsenni da (789 m).

Landaretzari dagokionez, ez dago zuhaitzik, hirietan landaturikoak salbu, eta belarrak uhartea estaltzen du.

## Garraioa 
Streymoy zubi bidez Eysturoy uhartearekin loturik dago eta ferri bidez gainontzeko uharteekin.

## Fauna 
BirdLife International erakundeak Hegaztientzako Eremu Garrantzitsua (**IBA**, Important Bird Area) izendatu du. Hegazti aipagarriak ipar fulmarra (75.000 bikote), lanperna-musua (20.000), antxeta hankabeltza (9.000), ekaitz-txori txikia (2.500), martin hegalzuria (300)... dira.

## Udalerriak 
# Tórshavn, 19.339 biztanle (Hoyvík eta Argir suburbioak barne).
# Vestmanna, 1.234 biztanle.
# Kvívík, 615 biztanle.

## Iruditegia 

Irudi:Tinganes.jpg|Tórshavn.
Irudi:Vestmanna, Faroe Islands (7).JPG|Vestmanna.
Irudi:Sundini at Norðskáli, Faroe Islands.JPG|Streymoy eta Eysturoy arteko zubia.
Irudi:Skælingur and the West Coast of Streymoy Faroe Islands.JPG|Mendebaldeko kostaldea.
Irudi:Skælingsfjall, Streymoy (faroe islands).jpg|Skælingsfjall mendia (767 m).

## Kanpo estekak
Vágar

**Vágar eskualdea eta barrutia** (faroeeraz *Vága sýsla og valdømi*) Faroetako mendebaldeko uharteek osatzen dute, Vágar uharte handiak eta Mykines uharte txikiak. Eskualdeak 176&nbsp;km²-ko azalera du eta 2.890 biztanle bizi dira bertan.

## Geografia 
Vágar uharteak txakur baten buruaren itxura du. Uharte menditsua da, Árnafjall da 41 mendietan garaiena 722 metrorekin. Baditu fiordoak (Sørvágsfjørður), lakuak (Sørvágsvatn), urjauziak (Bøsdalafossur) eta irla eta haitz ugari ere kostalde guztian.

Mykines uhartea txikia da, 10&nbsp;km² baino ez, eta 11 pertsona bizi dira urte osoan, XX mende hasieran 179 baziren ere. Vágar uhartearen mendebaldean dago.

## Garraioa 
Bigarren Mundu Gerran britainiarrek aireportu bat eraiki zuten Vágar uhartean Faroeak kontrolatzeko eta gaur egun hauxe da Faroetako aireportu bakarra. Bestalde bost kilometroko tunela egin dute Stremoy eta Vágar uharteen artean (*Vágatunnilin*) uraren azpitik doana.

## Udalerriak 
* Vágar (Vágar uhartearen ekialdean), 1.987 biztanle. Hiri handiena Miðvágur (1.025 bizt.) da.
* Sørvágur (Vágar uhartearen mendebaldea eta Mykines uhartea), 1.026 biztanle. Herri handiena Sørvágur (974 bizt.) da.

## Ondasun nabarmenak 
* Mykines uhartea.
* Sørvágsvatn aintzira.
* Bøsdalafossur urjauzia.

## Iruditegia 

Irudi:Miðvágur, Faroe Islands (2).JPG|Miðvágur.
Irudi:Sorvagsvatn 01.jpg|Sørvágsvatn aintzira.
Irudi:Mykines, faroe islands.jpg|Mykines.

## Kanpo estekak
Sandoy

**Sandoy eskualdea eta barrutia** (faroeeraz *Sandoyar sýsla og valdømi*) Faroetako bosgarren uhartea den Sandoyk osatzen du Skúvoy eta Stóra Dímun uharte txikiekin batera. Eskualdeak 138&nbsp;km²-ko azalera du eta 1.551 biztanle bizi dira bertan.

## Geografia 
Sandoy uhartea (125&nbsp;km²) Streymoy uharte handiaren hegoaldean dago eta hiriburua Sandur da 558 biztanlerekin. Izenak "areazko irla" esan nahi du, kostaldean dituen hondartza luzeengatik jarritako izena da. Faroetako gainontzeko uharteak ez bezala, Sandoy nahiko laua da.

Skúvoy eta Stóra Dímun uharteak txikiak dira, lehenengoak 57 biztanle ditu eta bigarrenak 4.

## Garraioa 
Ferri batek lotzen du Tórshavn hiriburuarekin eta tunel batek Streymoy uhartearekin.

## Udalerriak 
# Sandur, 558 biztanle
# Skopun, 499
# Skálavík, 183
# Húsavík, 131

## Iruditegia 

Irudi:Sandur, Sandsvagur.JPG|Sandur.
Irudi:Sandur village and the sandy beach with dunes Sandoy Faroe Islands.JPG|Sandurreko hondartza.
Irudi:Skopun (4).JPG|Skopuneko kaia.
Irudi:Húsavík, Faroe Islands (2).JPG|Húsavík.
Irudi:Skuvoy, Faroe Islands.jpg|Skuvoy uhartea.

## Kanpo estekak
Suðuroy

**Suðuroy eskualdea eta barrutia** (faroeeraz *Suðuroyar sýsla og valdømi*) Faroetako hegoaldeko Suðuroy uharteak osatzen duen eskualde eta barrutia da. Azalera 163'7&nbsp;km²-koa du eta biztanleria 5.041ekoa. Herri handiena Tvøroyri da. Eskualdean *Lítla Dímun* uharte txikia ere sartzen da.

## Etimologia 
Suðuroy izenak (danieraz *Suderø*) hegoaldeko uhartea esan nahi du. Gainontzeko uharte handietatik aparte erdi isolatua dago. Bertakoek faroeeraren dialektoa sortu dute.

## Geografia 
Mendirik garaiena *Gluggarnir* (610m) bada ere ezagunena *Beinisvørð* da. Kostalde arkaitztsua du, guztira 262 haitz eta irlatxo baititu inguruan.

## Udalerriak 
* Tvøroyri, 1.819 biztanle
* Vágur, 1.402
* Hvalba, 765
* Sumba, 383
* Porkeri, 333
* Hov, 125
* Fámjin, 113
## Iruditegia 

Irudi:Beinisvord, westcoast of suduroy, faroe islands.JPG|Mendebaldeko itsaslabarrak.
Irudi:View from Eggjarnar towards Westcoast of Suduroy and Beinisvord.JPG|Eggjarnarreko itsaslabarrak.
Irudi:Tvøroyri.14.jpg|Tvøroyri.
Irudi:Vagur Suduroy Faroeislands East and West Coast.JPG|Vágur.
Irudi:Sumba and Beinisvord in Suduroy, Faroe Islands.JPG|Sumba.

## Kanpo estekak
Slax

**Slax** Live CDa Slackware sistema eragilean oinarritutako GNU/linux distribuzio bat da. Usb edo CD batetatik abiarazi daiteke eta, honela, funtzionatzeko ez da ordenagailuko disko gogorrean instalatu beharrik. Bere hasierako aukeren artean abiarazlea RAM memorian kopiatzea dago. Horrela, CD/DVD gailua libre geratzen da beti bezala erabili ahal izateko. Slax-en bertsio estandarrak eta Kill Bill edizioak KDE mahaigain-ingurunea erabiltzen dute, hala ere, Popcorn izeneko bertsioak Xfce darabil. Fluxbox bertsio guztietan ageri da Frodo bertsioan ezik. Frodo bertsioa RAM memoria gutxiko makinentzat egina dago, eta beraz ez dauka ingurune grafikorik.

## Pertsonalizazioa 
*.mo* modulu fitxategiak erabiltzen dira eta horri esker, oso erraz pertsonaliza daitezke. Modulo horietan GIMP bezalako programak egon daitzeke. Slax -erako moduluak erraz deskargatu eta instalatu daitezke disko gogorra erabili behar izan gabe.

Slax sistema eragile azkar, bateragarri eta iraultzaile bat bezala aurkezten da; era seguruan Slackware ezagatu nahi duenarentzat alternatiba bikaina da. Izan ere, oso ahaltsua da eta era berean Knoppix livecd -a baino arinagoa da.

Slaxen 6.0.3 bertsioak 192Mb inguru pisatzen du eta 2008ko martxoaren 19tik dago eskuragarri

Azken Bertsio librea 6.1.2 da .Haren gune ofizialean bertsio honentzat modulu libreen zerrenda dago

## Slax Edizioak 
thumb|250px|Slax server edition

Bertsio estandarraz gain beste lau edizio ere badira:

* *KillBill* - WINE, DOSBox eta QEMU dauzka defektuz.
* *Popcorn* - 128 MB etan sar daiteke eta Xfce, Mozilla Firefox, AbiWord, MPlayer, cdparanoia programak ditu besteak beste.
* *Server* - Interneteko zenbait zerbitzu erabiltzeko prest dauzka: DNS, DHCP, HTTP, FTP, MySQL, SMTP, POP3, IMAP eta SSH.
* *Frodo* - Ez dauka interfaze grafikorik, Komando interpretatzailea besterik ez du.

### Bertsio taula 
## Ezaugarriak 
Slaxek software pakete hauek dauzka:
# 2.6.24 Linux nukleoa
# X.org 6.8.1
# UnionFS y SquashFS
# KDE 3.5.3
# Koffice 1.5.0
# MPlayer 1.0pre6a Kplayerrekin Mplayer
# Rdesktop ( KDE-an rscp-a)
# Hotplug
# Cdrtools
# Mutt
# wget

software zerrenda guztia Slax-en webgune ofizialean dago.

## Ikus, gainera 
* Slackware
* Live Cd

## Kanpo estekak 
* Slaxen orrialde ofiziala
Elortz (argipena)

**Elortz** hitzak adiera batzuk ditu.

## Toponimia 
Iruñerrian eta Zangozako merindadean kokatutako eremu berean dauden zenbait leku:
* Elortz: Nafarroako herria.
* Elortz ibaia: Argaren ibaiadarra.
* Elortzibar: aipatu ibaiak sortutako ibarra. Egun Noain Elortzibar eta Tebas-Muru Artederreta udalerrien artean banatuta.
* Noain Elortzibar: aipatu ibarraren lur eremurik handiena hartzen duen udalerria.

## Deitura 
* Elortz (deitura).

## Erreferentziak 
## Ikus, gainera 
* Elortza (argipena)
Elortza (argipena)

**Elortza** izenak hainbat adiera ditu. *Elorza* du gaztelaniazko grafia.

## Toponimia 
### Euskal Herria 
* Elortza: Arabako Laminoriako herria;
* Elortza, Urdulizko auzoa;
* Elortza, Gerrikaizko San Pedro auzoko errota.
* Antonio Elortza belodromoa, Donostiako kirolgunea, Antonio Elortza Muxikaren omenez izen hori duena.

### Beste herrialde batzuetan 
* Elorza: Venezuelako Apure estatuko herria.

## Deitura 
### Euskal herritarrak 
* Antonio Elortza Muxika (1911 - 1976), kirolen —bereziki txirrindularitzaren— sustatzailea, eta Gipuzkoako, Espainiako nahiz nazioarteko hainbat kirol erakundetako kidea.
* Gotzon Elortza (1923 - 2012), zinemagilea.
* Odón Elorza (1955), politikaria.
* Igor Elortza (1975), bertsolaria.

### Beste herrialde batzuetakoak 
* Antonio Elorza (1943), espainiar historialaria.

## Erreferentziak 
## Ikus, gainera 
* Elortz (argipena)
Kroaziar Defentsa Kontseilua

**Kroaziar Defentsa Kontseilua** (kroazieraz: *Hrvatsko vijeće obrane*, *HVO*) bere buru aldarrikatu zuen Herzeg-Bosniako Kroaziar Errepublikako formazio militarra izan zen, Bosniako gerran aritu zena.

## Historia 
HVO 1992ko apirilak 8an ezarri zen, Gruden (Bosnia-Herzegovina), kroaziarren agintaritza politikoaren aginduz, Herzeg-Bosniako formazio militar

## Kanpo estekak
Telefono gorri

[thumb|200px|eskuinera|[Ameriketako Estatu Batuak|Ameriketako Estatu Batuko Jimmy Carter presidentea zenaren *telefono gorria*.]]

**Telefono gorria** delakoa Kubako misilen krisiaren ondoren Ameriketako Estatu Batuen eta Sobietar Batasunaren artean ezarri zen komunikabide zuzena izan zen.

## Izena 
Izendapen hau komunikabideek asmatu eta ospetsu bilakatu zuten lexiko errekurtso bat da, berez linea zuzen hau teletipo bat baitzen, hitzezko solasaldi bat idatzizko mezu bat anbiguo edo zalantzagarriagoa baitzen, gerora telefono linea bat gehitu zitzaion.

Telefonoa gorria zela uste zen, berez kolore honek larrialdi kasuak islatzen zituelako. Etxe Zuria eta Kremlina zuzenean lotzean *telefono gorriak* Gerra Hotzaren garaian Sortalde eta Sartaldeko aurkako blokeen artean sor zitezkeen egoera larri edo gatazkatsuei konponbide bat ematea eskaini zuen.

Kaxmir lurraldearengatik etengabeko gatazka duten India eta Pakistan herrialdeek ere mota honetako larrialdietarako telefono bat gaitu dute.

## Bitxikeriak 
Batman telesailean Gordon komisarioak Batman bera bizi ohi zen Wayne jauregiarekin zuzeneko harremanetan jartzen zuen telefono bat zuen.

Stanley Kubrick estatubatuar zuzendariak *Dr. Strangelove or: How I Learned to Stop Worrying and Love the Bomb* izeneko filmean Ameriketako Estatu Batuen eta SESBen arteko gatazka komedia edo umore ikuspuntutik irudikatu zuen.

## Ikus gainera 
* Maleta nuklearra
* Gerra Hotza
* Altzairuzko Oihala

## Kanpo estekak